Suvestinė redakcija nuo 2025-01-25

Įsakymas paskelbtas: Žin. 2013, Nr. 34-1675, i. k. 1132230ISAK00A1-133

Nauja redakcija nuo 2024-07-25:

Nr. A1-493, 2024-07-24, paskelbta TAR 2024-07-24, i. k. 2024-13531

LIETUVOS RESPUBLIKOS SOCIALINĖS APSAUGOS IR DARBO MINISTRAS

ĮSAKYMAS

DĖL LEIDIMO DIRBTI LIETUVOS RESPUBLIKOJE UŽSIENIEČIAMS IŠDAVIMO TVARKOS APRAŠO PATVIRTINIMO

2013 m. kovo 27 d. Nr. A1-133

Vilnius

Vadovaudamasis Lietuvos Respublikos įstatymo „Dėl užsieniečių teisinės padėties“ 57 straipsnio 2 dalimi:

1. Tvirtinu Leidimo dirbti Lietuvos Respublikoje užsieniečiams išdavimo tvarkos aprašą (pridedama).

2. Pavedu šio įsakymo vykdymo kontrolę viceministrui pagal veiklos sritį.

Socialinės apsaugos ir darbo ministrė	Algimanta Pabedinskienė

SUDERINTA

Lietuvos Respublikos vidaus reikalų ministerijos

2013-03-08 raštu Nr. 1D-2598 (3)

PATVIRTINTA

Lietuvos Respublikos socialinės apsaugos ir darbo ministro

2013 m. kovo 27 d. įsakymu Nr. A1-133

(Lietuvos Respublikos socialinės apsaugos ir darbo ministro

2024 m. liepos 24 d. įsakymo Nr. A1-493

redakcija)

LEIDIMO DIRBTI LIETUVOS RESPUBLIKOJE UŽSIENIEČIAMS IŠDAVIMO TVARKOS APRAŠAS

I SKYRIUS

BENDROSIOS NUOSTATOS

1. Leidimo dirbti Lietuvos Respublikoje užsieniečiams išdavimo tvarkos aprašas (toliau – Aprašas) reglamentuoja leidimo dirbti Lietuvos Respublikoje (toliau – leidimas dirbti) (prireikus – jo dublikato) užsieniečiui išdavimo ir panaikinimo, leidimo dirbti galiojimo laiko pratęsimo bei duomenų pateikimo tvarką.

2. Aprašas taikomas Lietuvos Respublikos įstatymo „Dėl užsieniečių teisinės padėties“ (toliau – įstatymas „Dėl užsieniečių teisinės padėties“) 57 straipsnio 1 dalies 2 punkte nurodytam užsieniečiui.

Punkto pakeitimai:

Nr. A1-42, 2025-01-24, paskelbta TAR 2025-01-24, i. k. 2025-00984

3. Leidimas dirbti užsieniečiui išduodamas, iki jam atvykstant į Lietuvos Respubliką darbų atlikimo ir (ar) paslaugų teikimo sutartyje numatytiems darbams atlikti ir (ar) paslaugoms teikti Lietuvos Respublikoje pagal užsieniečio turimą kvalifikaciją ir jo darbo patirtį.

4. Apraše vartojamos sąvokos suprantamos taip, kaip jos apibrėžtos įstatyme „Dėl užsieniečių teisinės padėties“ ir Lietuvos Respublikos darbo kodekse.

II SKYRIUS

PRAŠYMO IŠDUOTI LEIDIMĄ DIRBTI UŽSIENIEČIUI PATEIKIMAS

5. Įmonė Lietuvos Respublikoje arba fizinis asmuo, į kurią (pas kurį) užsienietis komandiruojamas laikinai dirbti (toliau – įmonė ar fizinis asmuo), Užimtumo tarnybai prie Lietuvos Respublikos socialinės apsaugos ir darbo ministerijos (toliau – Užimtumo tarnyba) pateikia Prašymą (Aprašo 1 priedas) ir šiuos dokumentus:

5.1. užsieniečio galiojančio kelionės dokumento kopiją;

5.2. darbų atlikimo ir (ar) paslaugų teikimo sutarties, sudarytos tarp įmonės ar fizinio asmens, ir įmonės, įsteigtos užsienio valstybėje, kuri nėra Europos Sąjungos ar Europos laisvosios prekybos asociacijos valstybė narė (toliau – užsienio valstybė), iš kurios užsienietis siunčiamas laikinai dirbti pagal neterminuotą darbo sutartį (toliau – siunčiančioji įmonė), patvirtintą kopiją (fizinio asmens atveju sutarties kopijoje turi būti užtušuotas jo gyvenamosios vietos adresas (išskyrus valstybę), banko sąskaitos numeris). Kartu su esminėmis sąlygomis darbų atlikimo ir (ar) paslaugų teikimo sutartyje turi būti įtvirtintos sąlygos, užtikrinančios Darbo kodekso 108 straipsnyje nustatytas komandiruojamų darbuotojų garantijas, nurodant komandiruotės Lietuvos Respublikoje metu darbuotojui mokamo darbo užmokesčio dydį ir darbo laiką;

5.3. užsieniečio darbo sutarties siunčiančiojoje įmonėje patvirtintą kopiją (turi būti užtušuotas jo gyvenamosios vietos adresas (išskyrus valstybę), banko sąskaitos numeris);

5.4. užsienio valstybės kompetentingos institucijos išduotą dokumentą, patvirtinantį, kad ne mažiau kaip pastaruosius 3 mėnesius užsienietis buvo įdarbintas siunčiančiojoje įmonėje ir apdraustas socialiniu draudimu toje užsienio valstybėje (nurodomas užsieniečio vardas, pavardė, gimimo data, patvirtinimas), ir siunčiančiosios įmonės įsipareigojimą, kad komandiruotės į Lietuvos Respubliką laikotarpiu jis lieka apdraustas socialiniu draudimu toje užsienio valstybėje (nurodoma: užsieniečio vardas, pavardė, gimimo data ir įsipareigojimas dėl socialinio draudimo). Jei užsienio valstybės kompetentinga institucija neteikia dokumento apie konkretaus asmens socialinį draustumą, pateikiama tai patvirtinanti informacija ir siunčiančiosios įmonės pažyma, kad užsienietis per pastarąjį pusmetį ne mažiau kaip 3 mėnesius buvo draudžiamas socialiniu draudimu (nurodoma: užsieniečio vardas, pavardė, gimimo data ir patvirtinimas dėl socialinio draudimo);

5.5. siunčiančiosios įmonės informaciją apie užsieniečio turimą kvalifikaciją (diplomo arba kvalifikacijos pažymėjimo numeris, išdavimo data, diplomą arba kvalifikacijos pažymėjimą išdavusios institucijos pavadinimas), susijusią su atliktinu darbu, ir ne mažesnę negu vienų metų darbo patirtį per pastaruosius 3 metus, susijusią su atliktinu darbu:

5.5.1. jeigu užsienietis darbo patirtį įgijo dirbdamas pagal darbo sutartį: užsieniečio darbo pagal darbdavio nurodytą profesiją laikotarpis, įmonės, kurioje užsienietis įgijo darbo patirtį, pavadinimas, kodas, veiklos adresas, telefono ryšio numeris, elektroninio pašto adresas;

5.5.2. jeigu užsienietis darbo patirtį įgijo užsiimdamas savarankiška veikla: užsieniečio savarankiškos veiklos pavadinimas, laikotarpis, leidimo ar kito dokumento, leidžiančio fiziniam asmeniui užsiimti savarankiška veikla, data ir numeris, jį išdavusios institucijos pavadinimas; paslaugų teikimo ar darbų atlikimo sutarčių, įrodančių darbo patirtį ir trukmę vykdant savarankišką veiklą, datos ir numeriai, jeigu tokios sutartys buvo sudarytos.

6. Aprašo 5 punkte nurodyti dokumentai pateikiami Užimtumo tarnybai elektroniniu paštu (pasirašyti įmonės vadovo ar fizinio asmens ar jo įgalioto asmens kvalifikuotu elektroniniu parašu) arba paštu (pasirašyti nurodytų asmenų paprastais parašais). Prašymą teikiant elektroniniu paštu, teikiamos dokumentų kopijos, Prašymą teikiant paštu, teikiami dokumentų originalai arba patvirtintos jų kopijos.

7. Dokumentų kopijos turi būti patvirtintos Aprašo 6 punkte nurodytų asmenų parašais (išskyrus dokumentų kopijas, teikiamas elektroniniu paštu ir pasirašytas elektroniniu parašu) ir antspaudais, jei antspaudą jie privalo turėti. Dokumentų, parengtų ne lietuvių kalba, vertimas į lietuvių kalbą turi būti patvirtintas jį atlikusio vertėjo parašu.

8. Prašymas išduoti leidimą dirbti užsieniečiui nepriimamas nagrinėti, jei:

8.1. užsienietis neatitinka Aprašo 2 punkto sąlygos;

8.2. pateikti ne visi Aprašo 5 punkte nurodyti dokumentai.

9. Už leidimo dirbti (prireikus – jo dublikato) išdavimą, leidimo dirbti galiojimo pratęsimą imama Lietuvos Respublikos Vyriausybės nustatyta valstybės rinkliava, kurią įmonė ar fizinis asmuo sumoka iki Prašymo Užimtumo tarnybai pateikimo dienos (prie Prašymo pridedama mokėjimo pavedimo arba kvito, kuriame nurodyta: gavėjas, gavėjo sąskaitos numeris, įmokos kodas, sumokėta suma, mokėjimo paskirtis (už leidimą dirbti), užsieniečio vardas ir pavardė, mokėtojo pavadinimas (jei moka fizinis asmuo, – vardas ir pavardė), kopija). Jeigu pateiktas prašymas nutraukti leidimo dirbti užsieniečiui išdavimo procedūrą, valstybės rinkliava grąžinama vadovaujantis Valstybės rinkliavos mokėjimo ir grąžinimo taisyklėmis, patvirtintomis Lietuvos Respublikos Vyriausybės 2000 m. gruodžio 15 d. nutarimu Nr. 1458 „Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo“.

10. Įmonės ar fizinio asmens prašymu išduodama Užimtumo tarnybos nustatytos formos dokumentų gavimo pažyma, kurioje nurodomas įmonės pavadinimas, kodas, fizinio asmens vardas, pavardė, gimimo data, prašymo gavimo Užimtumo tarnyboje data.

III SKYRIUS

LEIDIMO DIRBTI IŠDAVIMAS

11. Priėmęs Aprašo 5 punkte nurodytus dokumentus, Užimtumo tarnybos įgaliotas valstybės tarnautojas ar darbuotojas, dirbantis pagal darbo sutartį, (toliau – darbuotojas) patikrina:

11.1. Juridinių asmenų registre – ar įmonė, į kurią užsienietis komandiruojamas laikinai dirbti, yra Lietuvos Respublikoje įsteigtas juridinis asmuo, Europos Sąjungos valstybėje narėje įsteigto juridinio asmens ar kitos organizacijos filialas ar atstovybė, įsteigti Lietuvos Respublikoje;

11.2. Lietuvos Respublikos gyventojų registre – ar fizinis asmuo, pas kurį užsienietis komandiruojamas laikinai dirbti, yra Lietuvos Respublikos gyventojas, Europos Sąjungos valstybės narės pilietis ar kitas fizinis asmuo, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis ir kuris turi teisę gyventi Lietuvos Respublikoje (tikrinama pagal fizinio asmens vardą, pavardę, gimimo datą);

11.3. ar nėra įstatymo „Dėl užsieniečių teisinės padėties“ 63 straipsnio 1 dalies 2, 4–9 punktuose nustatytų atsisakymo išduoti leidimą dirbti pagrindų.

Papunkčio pakeitimai:

Nr. A1-42, 2025-01-24, paskelbta TAR 2025-01-24, i. k. 2025-00984

12. Priėmęs Aprašo 5 punkte nurodytus dokumentus, Užimtumo tarnybos darbuotojas įvertina, ar užsieniečio kvalifikacija ir darbo patirtis, nurodytos Aprašo 5.5 papunktyje, tinkamos Aprašo 5.2 papunktyje nurodytoje darbų atlikimo ir (ar) paslaugų teikimo sutartyje nustatytiems darbams atlikti ir (ar) paslaugoms teikti.

13. Užimtumo tarnybos direktorius ar jo įgaliotas valstybės tarnautojas, įvertinęs, ar nėra įstatymo „Dėl užsieniečių teisinės padėties“ 63 straipsnio 1 dalies 2, 4–9 punktuose nustatytų atsisakymo išduoti leidimą dirbti pagrindų, Aprašo 12 punkte nustatyta tvarka – užsieniečio atitiktį darbams atlikti ir (ar) paslaugoms teikti Lietuvos Respublikoje, per 7 darbo dienas nuo Aprašo 5 punkte nurodytų dokumentų gavimo Užimtumo tarnyboje dienos priima sprendimą išduoti (atsisakyti išduoti) leidimą dirbti užsieniečiui. Nustačius Aprašo 14 punkte nurodytas aplinkybes, priimamas sprendimas dėl šiame punkte nurodyto termino sustabdymo.

Punkto pakeitimai:

Nr. A1-42, 2025-01-24, paskelbta TAR 2025-01-24, i. k. 2025-00984

14. Apie Aprašo 13 punkte nurodyto termino sustabdymą, nurodant jo sustabdymo priežastį ir datą, iki kurios terminas sustabdytas, įmonė ar fizinis asmuo informuojami per 3 darbo dienas elektroniniu paštu (jei nenurodytas elektroninio pašto adresas, pranešimas išsiunčiamas paštu) (nurodomas užsieniečio vardas, pavardė, gimimo data), jei:

14.1. nesilaikoma Aprašo 7 punkte nustatytų reikalavimų kartu su Prašymu teikiamiems dokumentams;

14.2. kyla įtarimų, kad pateikta informacija apie užsieniečio kvalifikaciją ir darbo patirtį nėra teisinga ar neatitinka nustatytų reikalavimų darbams atlikti ir (ar) paslaugoms teikti;

14.3. kyla įtarimų, kad kartu su Prašymu pateiktas (-i) dokumentas (-ai) yra suklastotas (-i) ar informacija jame (juose) nėra teisinga.

15. Užimtumo tarnybos darbuotojas paprašo kompetentingos institucijos Aprašo 14.3 papunktyje nurodytu atveju pateikti informaciją (duomenys gaunami duomenų teikimo sutartyje nustatyta tvarka, o jeigu tokia nesudaryta, raštu kreipiantis į kompetentingą instituciją ir nurodant juridinio asmens pavadinimą ir kodą arba fizinio asmens vardą, pavardę, gimimo datą, prašomų duomenų gavimo pagrindą, jų naudojimo tikslą, pateikimo būdą ir duomenų apimtį), o įmonės ar fizinio asmens – Aprašo 14.1 papunktyje nurodytu atveju ištaisyti trūkumus ar Aprašo 14.2 papunktyje nurodytu atveju pateikti užsieniečio kvalifikaciją, susijusią su atliktinu darbu, ir darbo patirtį, susijusią su atliktinu darbu, patvirtinančius dokumentus arba šių dokumentų kopijas (Užimtumo tarnyba kiekvienu atveju nurodo konkrečiai) per 10 darbo dienų nuo šio prašymo gavimo dienos.

16. Sprendimas išduoti (atsisakyti išduoti) leidimą dirbti (prireikus – jo dublikatą), panaikinti leidimą dirbti įforminamas Užimtumo tarnybos direktoriaus ar jo įgalioto valstybės tarnautojo įsakymu. Įsakymų, kuriais įforminami šiame punkte ir Aprašo 26 punkte nurodyti sprendimai, formas tvirtina Užimtumo tarnybos direktorius.

17. Leidime dirbti nurodoma: užsieniečio vardas, pavardė, pilietybė, gimimo data, atliekamas darbas ir (ar) teikiamos paslaugos (nurodoma profesija ir jos kodas pagal Lietuvos profesijų klasifikatorių), įmonė arba fizinis asmuo Lietuvos Respublikoje, į kurią (pas kurį) užsienietis komandiruojamas laikinai dirbti (įmonės, įstaigos, organizacijos pavadinimas ir kodas, veiklos adresas, telefono ryšio numeris, elektroninio pašto adresas; filialo ar atstovybės, struktūrinio padalinio pavadinimas; jei užsienietis komandiruojamas laikinai dirbti pas fizinį asmenį, – jo vardas, pavardė, gimimo data, veiklos adresas, telefono ryšio numeris, elektroninio pašto adresas) ir leidimo dirbti galiojimas.

18. Užimtumo tarnyba, naudodamasi savo informacine sistema, per 3 darbo dienas nuo leidimo dirbti išdavimo ar atsisakymo jį išduoti dienos informuoja Migracijos departamentą prie Lietuvos Respublikos vidaus reikalų ministerijos (toliau – Migracijos departamentas) ir Lietuvos Respublikos valstybinę darbo inspekciją prie Socialinės apsaugos ir darbo ministerijos apie užsieniečiui išduotą leidimą dirbti (nurodoma: įmonės pavadinimas, kodas, siunčiančiosios įmonės pavadinimas, kodas, valstybė, užsieniečio vardas, pavardė, užsieniečiui išduoto leidimo dirbti numeris, data, galiojimo laikas arba nurodoma: fizinio asmens vardas, pavardė, gimimo data, siunčiančiosios įmonės pavadinimas, kodas, valstybė, užsieniečio vardas, pavardė, užsieniečiui išduoto leidimo dirbti numeris, data, galiojimo laikas), o įmonei ar fiziniam asmeniui elektroniniu paštu išsiunčia leidimo dirbti arba sprendimo atsisakyti išduoti leidimą dirbti kopiją, nuorašą ar išrašą arba paštu šiame Aprašo punkte nurodytus dokumentus, pasirašytus elektroniniu parašu.

19. Įmonei ar fiziniam asmeniui pateikus prašymą nutraukti leidimo dirbti išdavimo procedūrą (nurodomas įmonės, į kurią užsienietis komandiruojamas laikinai dirbti, pavadinimas, jei užsienietis komandiruojamas laikinai dirbti pas fizinį asmenį, nurodoma: fizinio asmens vardas, pavardė, gimimo data, užsieniečio vardas, pavardė, gimimo data), procedūra nutraukiama, o paštu pateikti dokumentų originalai grąžinami juos pateikusiam asmeniui.

20. Praradus leidimą dirbti, prireikus Užimtumo tarnybai pateikiamas rašytinis prašymas išduoti leidimo dirbti dublikatą (nurodoma įmonės, į kurią užsienietis komandiruojamas laikinai dirbti, pavadinimas, jei užsienietis komandiruojamas laikinai dirbti pas fizinį asmenį, nurodoma: fizinio asmens vardas, pavardė, gimimo data, užsieniečio vardas, pavardė, gimimo data, pilietybė). Leidimo dirbti dublikatas išduodamas per 3 darbo dienas nuo prašymo gavimo Užimtumo tarnyboje dienos.

21. Užsienietis vienu metu gali turėti vieną leidimą dirbti. Leidimo dirbti pagrindu užsienietis privalo gauti nacionalinę vizą ir turi teisę pradėti laikinai dirbti Lietuvos Respublikoje turėdamas abu nurodytus dokumentus.

Punkto pakeitimai:

Nr. A1-42, 2025-01-24, paskelbta TAR 2025-01-24, i. k. 2025-00984

IV SKYRIUS

LEIDIMO DIRBTI GALIOJIMAS IR GALIOJIMO PRATĘSIMAS

22. Leidimas dirbti išduodamas iki vienų metų.

23. Leidimo dirbti galiojimas pratęsiamas, jeigu leidimas dirbti buvo išduotas trumpesniam nei Aprašo 22 punkte nurodytam laikotarpiui.

24. Pratęsiant leidimo dirbti galiojimą, likus vienam mėnesiui iki jo galiojimo pabaigos, Užimtumo tarnybai elektroniniu paštu arba paštu pateikiamas prašymas pratęsti leidimo dirbti galiojimą (teikiamas elektroniniu paštu turi būti pasirašytas įmonės ar fizinio asmens, ar jų įgalioto asmens elektroniniu parašu, o teikiamas paštu – nurodytų asmenų parašais) (Aprašo 2 priedas) ir užsieniečio galiojančio kelionės dokumento kopija.

25. Priėmęs Aprašo 24 punkte nurodytus dokumentus, Užimtumo tarnybos darbuotojas patikrina, ar tenkinama Aprašo 22 punkte nurodyta sąlyga ir ar nėra įstatymo „Dėl užsieniečių teisinės padėties“ 63 straipsnio 1 dalies 2, 4–9 punktuose nustatytų atsisakymo išduoti leidimą dirbti pagrindų.

Punkto pakeitimai:

Nr. A1-42, 2025-01-24, paskelbta TAR 2025-01-24, i. k. 2025-00984

26. Užimtumo tarnybos direktorius ar jo įgaliotas valstybės tarnautojas priima sprendimą pratęsti leidimo dirbti galiojimą (atsisakyti pratęsti jo galiojimą) per 5 darbo dienas nuo Aprašo 25 punkte nurodytos informacijos gavimo Užimtumo tarnyboje dienos. Sprendimas pratęsti (atsisakyti pratęsti) leidimo dirbti galiojimą įforminamas Užimtumo tarnybos direktoriaus ar jo įgalioto valstybės tarnautojo įsakymu.

V SKYRIUS

LEIDIMO DIRBTI PANAIKINIMAS

27. Leidimas dirbti panaikinamas įstatymo „Dėl užsieniečių teisinės padėties“ 63 straipsnio 2 dalyje nustatytais pagrindais per 5 darbo dienas nuo duomenų Užimtumo tarnyboje gavimo dienos.

28. Apie leidimo dirbti panaikinimą Užimtumo tarnyba, naudodamasi savo informacine sistema, informuoja Migracijos departamentą ir įmonę ar fizinį asmenį per 3 darbo dienas nuo jo panaikinimo Užimtumo tarnyboje dienos, išsiųsdama įsakymą, pasirašytą elektroniniu parašu, arba jo nuorašą ar išrašą.

VI SKYRIUS

DUOMENŲ PATEIKIMAS

29. Įmonė ar fizinis asmuo duomenis apie komandiruotą į Lietuvos Respubliką užsienietį, nutrūkusius užsieniečio darbo santykius su siunčiančiąja įmone, pateikia įstatymo „Dėl užsieniečių teisinės padėties“ 62 straipsnio 8 dalyje nustatyta tvarka.

30. Įmonė ar fizinis asmuo per 7 kalendorines dienas nuo nacionalinės vizos išdavimo dienos informuoja Užimtumo tarnybą apie neatvykusį (nepriimtą) užsienietį (nurodoma: užsieniečio vardas, pavardė, gimimo data, išduoto leidimo dirbti data ir numeris) ir prašo panaikinti leidimą dirbti.

31. Įmonė ar fizinis asmuo informuoja Užimtumo tarnybą apie užsieniečio (nurodoma: užsieniečio vardas, pavardė, gimimo data, išduoto leidimo dirbti data ir numeris) anksčiau baigtus atlikti ar nutrauktus darbus ir (ar) paslaugas, nei buvo nurodyta išduotame leidime dirbti, per 7 kalendorines dienas ir prašo panaikinti leidimą dirbti.

32. Leidimas dirbti panaikinamas per 7 kalendorines dienas nuo informacijos, nurodytos Aprašo 30 ar 31 punkte, gavimo Užimtumo tarnyboje dienos.

VII SKYRIUS

BAIGIAMOSIOS NUOSTATOS

33. Užsienietis gali atlikti darbus ir (ar) teikti paslaugas, nurodytus (-as) leidime dirbti įmonėje ar pas fizinį asmenį, į kurią (pas kurį) užsienietis komandiruojamas laikinai dirbti Lietuvos Respublikoje.

Punkto pakeitimai:

Nr. A1-42, 2025-01-24, paskelbta TAR 2025-01-24, i. k. 2025-00984

34. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų apsaugą ir tvarkymą, nuostatomis.

35. Dokumentai saugomi vadovaujantis Lietuvos Respublikos dokumentų ir archyvų įstatymu.

36. Duomenų subjektų teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.

________________________

Leidimo dirbti Lietuvos Respublikoje

užsieniečiams išdavimo tvarkos aprašo

1 priedas

(Prašymo išduoti leidimą dirbti Lietuvos Respublikoje užsieniečiui, komandiruojamam laikinai dirbti į Lietuvos Respubliką, forma)

______________________________________________________________________________

(įmonės pavadinimas, kodas arba fizinio asmens vardas, pavardė, gimimo data, veiklos adresas, telefono ryšio numeris, el. pašto adresas)

Užimtumo tarnybai prie Lietuvos Respublikos socialinės apsaugos ir darbo ministerijos	__________________ Nr. ________________ (data)

PRAŠYMAS IŠDUOTI LEIDIMĄ DIRBTI LIETUVOS RESPUBLIKOJE UŽSIENIEČIUI, KOMANDIRUOJAMAM LAIKINAI DIRBTI Į LIETUVOS RESPUBLIKĄ

Užsienietis
VARDAS
PAVARDĖ
Gimimo data	__ __ __ __-__ __-__ __ (metai-mėnuo-diena)
Lytis	mot. / vyr.
Pilietybė
Kelionės dokumentas	________ Nr. _________, išduotas ________________, galioja iki ____________________________________
Komandiruojamas laikinai dirbti iš:
Užsienio valstybės pavadinimas
Įmonės, įsteigtos užsienio valstybėje, kuri nėra Europos Sąjungos ar Europos laisvosios prekybos asociacijos valstybė narė (pavadinimas, kodas, veiklos adresas, telefono ryšio numeris, el. pašto adresas), kurioje komandiruojamas užsienietis dirba pagal neterminuotą darbo sutartį
Užsieniečio kvalifikacija ir darbo patirtis:
□ Kvalifikacija (diplomo arba kvalifikacijos pažymėjimo numeris, išdavimo data, diplomą arba kvalifikacijos pažymėjimą išdavusios institucijos pavadinimas)
□ Vienų metų darbo patirtis per pastaruosius 3 metus: a) jeigu užsienietis darbo patirtį įgijo dirbdamas pagal darbo sutartį: užsieniečio darbo pagal darbdavio nurodytą profesiją laikotarpis, įmonės, kurioje užsienietis įgijo darbo patirtį, pavadinimas, kodas, veiklos adresas, telefono ryšio numeris, el. pašto adresas; b) jeigu užsienietis darbo patirtį įgijo užsiimdamas savarankiška veikla: užsieniečio savarankiškos veiklos pavadinimas, laikotarpis, leidimo ar kito dokumento, leidžiančio fiziniam asmeniui užsiimti savarankiška veikla, data ir numeris, jį išdavusios institucijos pavadinimas; paslaugų teikimo ar darbų atlikimo sutarčių, įrodančių darbo patirtį ir trukmę vykdant savarankišką veiklą, datos ir numeriai, jeigu tokios sutartys buvo sudarytos
Įmonė arba fizinis asmuo Lietuvos Respublikoje, į kurią (pas kurį) užsienietis komandiruojamas laikinai dirbti
Įmonė (pavadinimas, kodas, veiklos adresas, telefono ryšio numeris, el. pašto adresas, filialo ar atstovybės pavadinimas, struktūrinio padalinio pavadinimas)
Fizinis asmuo: Lietuvos Respublikos gyventojas, Europos Sąjungos valstybės narės pilietis, kitas fizinis asmuo, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis ir kuris turi teisę gyventi Lietuvos Respublikoje (vardas, pavardė, gimimo data, veiklos adresas, telefono ryšio numeris, el. pašto adresas)
Numatomi atlikti darbai ir (ar) numatomos teikti paslaugos (nurodoma profesija ir kodas pagal Lietuvos profesijų klasifikatorių)
Leidimą dirbti išduoti nuo __ __ __ __-__ __-__ __ iki __ __ __ __-__ __-__ __ .

Žinau, kad prireikus turėsiu: – pasirūpinti, kad užsienietis jo buvimo Lietuvos Respublikoje laikotarpiu turėtų įstatyme „Dėl užsieniečių teisinės padėties“ nustatytus reikalavimus atitinkantį sveikatos draudimą; – atlyginti įstatymo „Dėl užsieniečių teisinės padėties“ 131 straipsnio 3 dalyje nurodytas valstybės išlaidas ir valstybės išlaidas, patirtas dėl užsieniečio sveikatos priežiūros; – padengti užsieniečio grįžimo į valstybę, į kurią jis turi teisę vykti, išlaidas. (Įstatymo „Dėl užsieniečių teisinės padėties“ 41 straipsnis, 131 straipsnio 1 dalies 2 ir 4 punktai, 131 straipsnio 3 dalis)

PRIDEDAMA: (nurodyti pridedamus dokumentus, jų lapų skaičių).

(Pareigų pavadinimas)	(Parašas)	(Vardas ir pavardė)

Leidimo dirbti Lietuvos Respublikoje

užsieniečiams išdavimo tvarkos aprašo

2 priedas

(Prašymo pratęsti leidimo dirbti Lietuvos Respublikoje galiojimą forma)

______________________________________________________________________________

(įmonės pavadinimas, kodas arba fizinio asmens vardas, pavardė, gimimo data, veiklos adresas, telefono ryšio numeris, el. pašto adresas)

Užimtumo tarnybai prie Lietuvos Respublikos socialinės apsaugos ir darbo ministerijos	_________________ Nr. _______________ (data)

PRAŠYMAS

PRATĘSTI LEIDIMO DIRBTI LIETUVOS RESPUBLIKOJE GALIOJIMĄ

Užsienietis
VARDAS
PAVARDĖ
Gimimo data	__ __ __ __-__ __-__ __ (metai-mėnuo-diena)
Lytis	mot. / vyr.
Pilietybė
Išduotas leidimas dirbti Lietuvos Respublikoje Nr. __________, data __ __ __ __-__ __-__ __
Pratęsti leidimo dirbti galiojimą nuo __ __ __ __-__ __-__ __ iki __ __ __ __-__ __-__ __
Pratęsimo priežastis
Įmonė arba fizinis asmuo Lietuvos Respublikoje, į kurią (pas kurį) užsienietis komandiruojamas laikinai dirbti
Įmonė (pavadinimas, kodas, veiklos adresas, telefono ryšio numeris, el. pašto adresas, filialo ar atstovybės pavadinimas, struktūrinio padalinio pavadinimas)
Fizinis asmuo: Lietuvos Respublikos gyventojas, Europos Sąjungos valstybės narės pilietis, kitas fizinis asmuo, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis ir kuris turi teisę gyventi Lietuvos Respublikoje (vardas, pavardė, gimimo data, veiklos adresas, telefono ryšio numeris, el. pašto adresas)
Numatomi atlikti darbai ir (ar) numatomos teikti paslaugos (nurodoma profesija ir kodas pagal Lietuvos profesijų klasifikatorių)

Žinau, kad prireikus turėsiu: – pasirūpinti, kad užsienietis jo buvimo Lietuvos Respublikoje laikotarpiu turėtų įstatyme „Dėl užsieniečių teisinės padėties“ nustatytus reikalavimus atitinkantį sveikatos draudimą; – atlyginti įstatymo „Dėl užsieniečių teisinės padėties“ 131 straipsnio 3 dalyje nurodytas valstybės išlaidas ir valstybės išlaidas, patirtas dėl užsieniečio sveikatos priežiūros; – padengti užsieniečio grįžimo į valstybę, į kurią jis turi teisę vykti, išlaidas. (Įstatymo „Dėl užsieniečių teisinės padėties“ 41 straipsnis, 131 straipsnio 1 dalies 2 ir 4 punktai, 131 straipsnio 3 dalis)

PRIDEDAMA: (nurodyti pridedamus dokumentus, jų lapų skaičių).

(Pareigų pavadinimas)	(Parašas)	(Vardas ir pavardė)

Pakeitimai:

1.

Lietuvos Respublikos socialinės apsaugos ir darbo ministerija, Įsakymas

Nr. A1-191, 2013-05-07, Žin., 2013, Nr. 48-2396 (2013-05-11), i. k. 1132230ISAK00A1-191

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 "Dėl Leidimo dirbti užsieniečiams išdavimo sąlygų ir tvarkos aprašo patvirtinimo" pakeitimo

2.

Lietuvos Respublikos socialinės apsaugos ir darbo ministerija, Įsakymas

Nr. A1-448, 2013-07-26, Žin., 2013, Nr. 83-4208 (2013-07-30), i. k. 1132230ISAK00A1-448

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 "Dėl Leidimo dirbti užsieniečiams išdavimo sąlygų ir tvarkos aprašo patvirtinimo" pakeitimo

3.

Lietuvos Respublikos socialinės apsaugos ir darbo ministerija, Įsakymas

Nr. A1-519, 2014-10-30, paskelbta TAR 2014-10-31, i. k. 2014-15296

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti užsieniečiams išdavimo sąlygų ir tvarkos aprašo patvirtinimo“ pakeitimo

4.

Lietuvos Respublikos socialinės apsaugos ir darbo ministerija, Įsakymas

Nr. A1-141, 2015-03-19, paskelbta TAR 2015-03-23, i. k. 2015-04040

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti užsieniečiams išdavimo sąlygų ir tvarkos aprašo patvirtinimo“ pakeitimo

5.

Lietuvos Respublikos socialinės apsaugos ir darbo ministerija, Įsakymas

Nr. A1-677, 2015-11-23, paskelbta TAR 2015-11-23, i. k. 2015-18552

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti užsieniečiams išdavimo sąlygų ir tvarkos aprašo patvirtinimo“ pakeitimo

6.

Lietuvos Respublikos socialinės apsaugos ir darbo ministerija, Įsakymas

Nr. A1-25, 2016-01-18, paskelbta TAR 2016-01-19, i. k. 2016-01186

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti užsieniečiams išdavimo sąlygų ir tvarkos aprašo patvirtinimo“ pakeitimo

7.

Lietuvos Respublikos socialinės apsaugos ir darbo ministerija, Įsakymas

Nr. A1-173, 2016-04-04, paskelbta TAR 2016-04-04, i. k. 2016-07363

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti užsieniečiams išdavimo sąlygų ir tvarkos aprašo patvirtinimo“ pakeitimo

8.

Lietuvos Respublikos socialinės apsaugos ir darbo ministerija, Įsakymas

Nr. A1-649, 2016-12-06, paskelbta TAR 2016-12-06, i. k. 2016-28304

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti užsieniečiams išdavimo sąlygų ir tvarkos aprašo patvirtinimo“ pakeitimo

9.

Lietuvos Respublikos socialinės apsaugos ir darbo ministerija, Įsakymas

Nr. A1-252, 2017-05-15, paskelbta TAR 2017-05-17, i. k. 2017-08295

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti užsieniečiams išdavimo sąlygų ir tvarkos aprašo patvirtinimo“ pakeitimo

10.

Lietuvos Respublikos socialinės apsaugos ir darbo ministerija, Įsakymas

Nr. A1-213, 2018-05-18, paskelbta TAR 2018-05-21, i. k. 2018-08110

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti užsieniečiams išdavimo tvarkos aprašo patvirtinimo“ pakeitimo

11.

Lietuvos Respublikos socialinės apsaugos ir darbo ministerija, Įsakymas

Nr. A1-688, 2018-12-04, paskelbta TAR 2018-12-05, i. k. 2018-19799

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti užsieniečiams išdavimo tvarkos aprašo patvirtinimo“ pakeitimo

12.

Lietuvos Respublikos socialinės apsaugos ir darbo ministerija, Įsakymas

Nr. A1-131, 2019-03-05, paskelbta TAR 2019-03-05, i. k. 2019-03589

DĖL Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti užsieniečiams išdavimo tvarkos aprašo patvirtinimo“ pakeitimo

13.

Lietuvos Respublikos socialinės apsaugos ir darbo ministerija, Įsakymas

Nr. A1-536, 2019-09-17, paskelbta TAR 2019-09-17, i. k. 2019-14698

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti užsieniečiams išdavimo tvarkos aprašo patvirtinimo“ pakeitimo

14.

Lietuvos Respublikos socialinės apsaugos ir darbo ministerija, Įsakymas

Nr. A1-1008, 2020-10-21, paskelbta TAR 2020-10-21, i. k. 2020-21787

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti užsieniečiams išdavimo tvarkos aprašo patvirtinimo“ pakeitimo

15.

Lietuvos Respublikos socialinės apsaugos ir darbo ministerija, Įsakymas

Nr. A1-180, 2021-03-02, paskelbta TAR 2021-03-03, i. k. 2021-04293

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti užsieniečiams išdavimo tvarkos aprašo patvirtinimo“ pakeitimo

16.

Lietuvos Respublikos socialinės apsaugos ir darbo ministerija, Įsakymas

Nr. A1-512, 2022-08-01, paskelbta TAR 2022-08-02, i. k. 2022-16457

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti Lietuvos Respublikoje užsieniečiams išdavimo tvarkos aprašo“ pakeitimo

17.

Lietuvos Respublikos socialinės apsaugos ir darbo ministerija, Įsakymas

Nr. A1-375, 2023-06-08, paskelbta TAR 2023-06-08, i. k. 2023-11474

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti Lietuvos Respublikoje užsieniečiams išdavimo tvarkos aprašo patvirtinimo“ pakeitimo

18.

Lietuvos Respublikos socialinės apsaugos ir darbo ministerija, Įsakymas

Nr. A1-493, 2024-07-24, paskelbta TAR 2024-07-24, i. k. 2024-13531

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti Lietuvos Respublikoje užsieniečiams išdavimo tvarkos aprašo patvirtinimo“ pakeitimo

19.

Lietuvos Respublikos socialinės apsaugos ir darbo ministerija, Įsakymas

Nr. A1-42, 2025-01-24, paskelbta TAR 2025-01-24, i. k. 2025-00984

Dėl Lietuvos Respublikos socialinės apsaugos ir darbo ministro 2013 m. kovo 27 d. įsakymo Nr. A1-133 „Dėl Leidimo dirbti Lietuvos Respublikoje užsieniečiams išdavimo tvarkos aprašo patvirtinimo“ pakeitimo